Document ID: /roh_data/filtered/swiss_laws_in_ROHinterleaved.jsonl.gz/15321

This text was translated from EN into Rumantsch Grischun.

The board of directors may, within the limits of its authority, increase and reduce the share capital.  If the board of directors decides to increase or reduce the share capital, it shall issue the required provisions, unless they are contained in the general meeting’s resolution on authorisation. In the case of a reduction of the share capital within the capital band, the provisions on securing claims, the interim account and the audit confirmation in the case of an ordinary capital reduction apply mutatis mutandis. Following any increase or reduction in the share capital, the board of directors shall make the required declarations and shall amend the articles of association accordingly. The resolution on the amendment of the articles of association and the declarations of the board of directors must be done in a public deed. Otherwise, the rules on an ordinary capital increase, a capital increase from contingent capital and a capital reduction apply mutatis mutandis. Inserted by No I of the FA of 19 June 2020 (Company Law), in force since 1 Jan. 2023 (AS 2020 4005; 2022 109; BBl 2017 399).

En il rom da sia autorisaziun po il cussegl d’administraziun auzar e reducir il chapital d’aczias. Sch’il cussegl d’administraziun concluda d’auzar u da reducir il chapital d’aczias, decretescha el las disposiziuns necessarias, uschenavant che quellas n’èn betg cuntegnidas en il conclus d’autorisaziun da la radunanza generala. Sch’il chapital d’aczias vegn reducì entaifer la marscha da chapital, èn applitgablas analogamain las disposiziuns concernent la garanzia da las pretensiuns, concernent la clusiun intermediara e concernent la conferma da la controlla en cas d’ina reducziun ordinaria dal chapital. Suenter mintga augment u reducziun dal chapital d’aczias fa il cussegl d’administraziun las constataziuns necessarias e mida ils statuts. Il conclus davart la midada dals statuts e las constataziuns dal cussegl d’administraziun ston vegnir documentads publicamain. Dal rest valan analogamain las prescripziuns davart l’augment ordinari dal chapital respectivamain davart l’augment dal chapital tras chapital cundiziunà e davart la reducziun dal chapital. Integrà tras la cifra I da la LF dals 19 da zer. 2020 (dretg d’aczias), en vigur dapi il 1. da schan. 2023 (AS 2020 4005; 2022 109; BBl 2017 399).